משה אלוש

משה אלוש (נולד ב-23 ביולי 1965) הוא קצין צה"ל בדרגת תת-אלוף, שבתפקידו הסדיר האחרון שירת כראש מטה אגף כוח האדם בין השנים 2011–2014.

לפני גיוסו, אלוש שיחק בקבוצות הנוער והנערים של הפועל באר שבע. אלוש החל את שירותו הצבאי כלוחם בחיל התותחנים, ולאחר שנתיים יצא לקורס קציני שלישות. לאורך השנים כיהן בתפקיד קצין שלישות בחטיבה סדירה, מפקד קורס השלמת קציני שלישות בבה"ד 11, קצין שלישות באוגדה, ראש ענף חיל רגלים בזרוע היבשה, ראש ענף תגבורת סדיר בבקו"ם, קצין השלישות של פיקוד הצפון ומפקד יחידת מיטב (איחוד של יחידות בקו"ם ומנהל הגיוס לשעבר).

בשנת 2008, עם חזרת חיל השלישות מזרוע היבשה לאגף כוח האדם, מונה אלוש לתפקיד קצין שלישות ראשי, והועלה לדרגת תא"ל ומשנת 2011 מונה גם לראש מטה אגף כוח האדם כאשר באותה עת סיים את תפקידו כקצין שלישות ראשי והעביר את הפיקוד על החיל לתא"ל אריה דהן. בשנת 2014 סיים את תפקידו כראש מטה אגף כוח האדם והעבירו לתא"ל גדי אגמון ופרש מצה"ל.

קישורים חיצוניים

הערות שוליים

תתי-אלופים בצה"ל
קציני משאבי אנוש ראשיים
מפקדי יחידת מיטב
ראשי מטה אגף כוח האדם
ישראלים שנולדו ב-1965